open-index/open-wikipedia-markdown huggingface dataset:
Norman Whitfield

**Norman Jesse Whitfield** (født 12. mai 1940 i Harlem i New York, død 16. september 2008 i Los Angeles) var en låtskriver og plateprodusent fra USA. Han er mest kjent for arbeidet hos plateselskapet Motown på 1960-tallet, og han regnes som en av de sentrale utviklerne av den såkalte Motown-sounden. Han var også med å skape subsjangeren *psykedelisk soul* på slutten av tiåret. Han produserte slagere som «I Heard It through the Grapevine», «Ain't Too Proud to Beg», «Cloud Nine», «War», «Papa Was a Rolling Stone» og «Car Wash». 

Whitfield vokste opp i New York, men familien flytta til Detroit da han var i tenåra. Han tok til å henge rundt Motowns studio og kontor (Hitsville USA) i håp om å få en jobb der. Han blei etter hvert ansatt i kvalitetskontrollavdelinga, som var den som avgjorde hvilke låter som skulle utgis. Han begynte også å komponere litt, og med tida fikk han prøve seg på å produsere sanger han sjøl hadde skrevet. Gjennombruddet kom i 1966 da han overtok etter Smokey Robinson som hovedprodusent for The Temptations. Dette var etter at hans «Ain't Too Proud to Beg» hadde gjort det bedre på listene enn Robinsons «Get Ready».

Fram til 1974 produserte Whitfield stort sett alt som The Temptations gav ut. Han skreiv også mye for dem, såvel som for andre Motown-artister som Marvin Gaye og Gladys Knight & the Pips. 

Da The Temptations valgte å erstatte førstesanger David Ruffin med Dennis Edwards i 1968, sørga Whitfield for at gruppa fikk en røffere stil med innsalg av psykedelisk rock og funk, blant annet inspirert av Sly & the Family Stone. Samtidig blei tekstene mindre romantiske og mer politiske og samtidsrelevante. Den første singelen i den nye stilen var «Cloud Nine», som gav Motown selskapets første Grammy. I 1973 fikk de tre Grammypriser for «Papa Was a Rollin' Stone». To av disse gikk til Whitfield, en for arrangementene på instrumentalversjonen (sammen med Paul Riser) og en for sjølve låten som beste rhythm-and-blues-sang (sammen med Barrett Strong). Også andre artister fikk prøvde den nye stilen; Whitfield produserte psykedelisk soul med blant annet Edwin Starr og The Undisputed Truth. Han eksperimenterte med lengre sanger, forvrengt gitarlyd og pussige vokalarrangementer. 

Enda om den nye stilen gav gode listeplasseringer, var den ikke like populær internt i The Temptations, særlig ikke når det instrumentale begynte å ta større plass enn det vokale. Flere av sangerne ønska seg også mer av de romantiske balladene. I 1973 blei han tatt av jobben som hovedprodusent for gruppa. Samme året slutta Whitfield i Motown og starta sitt eget plateselskap, *Whitfield Records*. Hans fikk en ny slager i 1976 med Rose Royce og «Car Wash» fra filmen med samme navn.  Sangen fikk Grammy for beste filmlåt året etter, og den blei i 2004 nyutgitt av Christina Aguilera og Missy Elliott. 

På 1980-tallet begynte Whitfield igjen å produsere for Motown, blant annet singelen «Sail Away» med The Temptations.

I 2004 blei han innvalgt i Songwriters Hall of Fame. 

## Referanser




## Eksterne lenker
* 
*
Arnanipa jernbanetunnel

**Arnanipa jernbanetunnel** er en  meter lang jernbanetunnel på Bergensbanen mellom Arna stasjon og Tunestveit i Arna. Før tunnelen stod ferdig i 1964 gikk banen rundt Garnes. Arnanipa er den 24. lengste  jernbanetunnelen i Norge. Tunnelen går gjennom Ådnanipa parallelt med E16.

Da Arnanipa jernbanetunnel var under arbeid fra Arnasiden, var inndriften pr 31. desember 1960  meter. Tunnelarbeiderne støtte på sterkt vannførende partier inne i fjellet. Det første kom sommeren 1960, og entreprenøren fremsatte derfor krav om ekstra betaling. Statsbanenes hovedstyre innvendte at det var opplyst i anbudsinnbydelsen at enkelte fjellpartier var sterkt vannførende, og følgelig innenfor kontraktens forutsetning. Men det dukket opp flere vannførende partier, og fra 31. januar 1961 stanset entreprenøren ordinær tunneldrift (tre skift redusert til ett), helt til arbeidet på Ulrikstunnelen var ferdig.Mappe 1093/1961, A-0155 arkivet etter finansrådmannen, Bergen byarkiv

## Togulykke i 2024

22. mars 2024 i 19:00-tiden sporet et godstog på vei østover av, like ved tunnelåpningen ved Arna stasjon. Lokomotivet havnet inni Arnanipatunnelen, mens flere av de 25 godsvognene krøllet seg sammen med en «trekkspill-effekt» rundt tunnelåpningen.

Inne i tunnelen kom et passasjertog fra Vy vestover med 200 passasjerer om bord, og stoppet oppom lag én kilometer fra ulykken. Et arbeidstog fra Bane NOR trakk passasjertoget ut av tunnelen til Stanghelle stasjon. Ulykken førte til store ødeleggelser på infrastrukturen, og strekningen åpnet først for trafikk igjen 2. april 2024.

I mai 2025 ble lokføreren siktet for å ha unnlatt å påse at bremsene på togets vognsett var påkoblet før avgang, samt å ikke ha gjennomført en konkret bremseprøve.

## Galleri

File:Arnanipa tunnel.jpg|Arnanipa tunnelinnslag, sett fra Arna stasjon


## Referanser


## Eksterne lenker
*
Juno Stover-Irwin

**Juno Jean Pope Stover-Irwin** (født 22. november 1928 i Los Angeles i USA, død 2. juli 2011) var en amerikansk stuper som deltok i de olympiske leker 1948 i London, 1952 i Helsingfors, 1956 i Melbourne og 1960 i Roma.

Stover-Irwin vant en olympisk bronsemedalje i stuping under Sommer-OL 1952 i Helsingfors. Hun kom på tredjeplass i tårnstup bak sine landsmann Patricia McCormick og Paula Jean Myers.

Fire år senere, under Sommer-OL 1956 i Melbourne vant hun en sølvmedalje i tårnstup. Hun kom på andreplass bak sin landsmann Patricia McCormick.

## OL-medaljer
* 1956  Melbourne  -  Sølv i stuping, tårnstup, kvinner
* 1952  Helsingfors  -  Bronse i stuping, tårnstup, kvinner

## Referanser


## Eksterne lenker
*
Slaget ved Shiloh

**Slaget ved Shiloh** var et viktig slag på den vestlige krigsskueplassen i den amerikanske borgerkrigen, utkjempet 6. og 7. april 1862 i det sydvestlige Tennessee. Konfødererte styrker under generalene Albert Sidney Johnston og P.G.T. Beauregard iverksatte et overraskelsesangrep mot nordstatstyrker under generalmajor Ulysses S. Grant. De konfødererte styrkene oppnådde betydelig fremgang på den første dagen, men ble til slutt overvunnet på den andre. De ble tvunget til å trekke seg tilbake fra det blodigste slaget så langt i USAs historie, og måtte gi opp håpet om å stoppe nordstatstyrkenes inntog i det nordlige Mississippi. General Johnston falt på slagets første dag.
Arnanipa

**Arnanipa** kan sikte til
*Arnanipa (fjell), fjell i Arna kalt Ådnanipa
*Arnanipa (tunnel), jernbanetunnel i Arna
*Arnanipatunnelen, veitunnel i Arna
*Arnatunnelen, må ikke blandes med de ovenfor da dette er en planlagt veitunnel mellom Bergen og Arna gjennom Ulriken
Erwin Finlay-Freundlich

**Erwin Finlay-Freundlich** (født 29. mai 1885 i Biebrich, Tyskland, død 24. juli 1964 i Wiesbaden, Tyskland) var en tysk astronom, elev av Felix Klein. Freundlich arbeidet sammen med Albert Einstein og introduserte eksperimenter som kunne teste den generelle relativitetsteorien gjennom astronomiske observasjoner basert på rødforskyvning forårsaket av gravitasjon.

## Referanser
We Are Heroes

**We Are Heroes** er en amerikansk dansegruppe med kun kvinnelige medlemmer, som blander inn mange forskjellige dansestiler i numrene, blant annet voguing, new style, wacking og andre feminine danser. We Are Heroes ble de første kvinnelige vinnerne av *[[America's Best Dance Crew]]* da de vant den fjerde sesongen i 2009.

## Eksterne lenker
*
Kapo

**Kapo** var en betegnelse på fanger i tyske konsentrasjonsleire under andre verdenskrig som hadde visse lavere administrative funksjoner og derfor fikk enkelte privilegier, herunder bedre klær, tilgang på alkohol og fritak fra hardt fysisk arbeid. I «splitt og hersk»-tenkningen ble fangene som tjenestegjorde som kapo gjort til kommandantens medskyldige, og disse ble ofte forhatt av de andre fangene.

Blant oppgavene kunne være overoppsyn med andre fanger og lede dem i arbeid, og slik være ansvarlig for det arbeidet som ble utført. Mange ble rekruttert fra fanger som var innsatt med voldskriminelle dommer, tidligere SA-medlemmer eller tidligere fremmedlegionærer, og de hadde fullmakt til å anvende brutalitet mot andre fanger. Også politiske fanger ble brukt som kapos.

Tittelens opprinnelse har flere forklaringer: at det kommer fra italiensk, *capo*, («sjef», «leder»), at det er en forkortelse for det tyske uttrykket *Kameradenpolizei*, og er i den tyske synonymordboken Duden beskrevet som en kortform av det franske ordet *caporal* («kaptein», «leder», «korporal»).

## I kulturen
Kapoenes rolle er beskrevet i en rekke bøker fra konsentrasjonsleirene, blant dem den selvbiografiske *[[Hvis dette er et menneske]]* av Primo Levi fra 1947, og Viktor Frankls *Man's Search for Meaning*, i den siste hvor rollen beskrives fra en psykiaters ståsted. Kapoene er også omtalt i Elie Wiesels selvbiografi *Natt* fra 1960, og i Art Spiegelmans tegnede roman *[[Maus]] II*.

## Referanser


## Litteratur
*  Orth, Karin (München 2000), *Ausbeutung, Vernichtung, Öffentlichkeit : neue Studien zur nationalsozialistischen Lagerpolitik*. K.G. Saur. 

## Eksterne lenker
*
Damon Harris

**Damon Harris** (født **Otis Robert Harris jr.** 17. juli 1950 i Baltimore i Maryland, død 18. februar 2013 samme sted) var en soul- og rhythm-and-blues-sanger fra USA. Han er mest kjent som medlem av vokalgruppa The Temptations fra 1971 til 1975.

I tenåra var Harris en stor fan av The Temptations, særlig falsettsangeren Eddie Kendricks. Sammen med noen venner starta han ei kopigruppe med navnet *The Young Tempts*. Da de i 1966 lyktes å få gi ut en singel med to Temptations-låter («I've Been Good to You» og «Too Busy Thinking About My Baby»), førte det til at plateselskapet Motown gikk til sak. Plata blei trukket tilbake og like etter gitt ut igjen med gruppenavnet *The Young Vandals*. De gav ut et par plater til, før Harris valgte å konsentrere seg om skolegangen.

I 1971 forlot Eddie Kendricks The Temptations. Han blei erstatta av Ricky Owens, som imidlertid viste seg å være et dårlig valg. Harris stilte da opp til prøvesang, og blei tross tvil (mest på grunn av alderen; han var rundt ti år yngre enn de andre) godtatt. Han skifta da navn fra Otis til Damon for å unngå forveksling med gruppas leder, Otis Williams.

Sammen med The Temptations spilte Harris inn blant annet «Superstar (Remember How You Got Where You Are)» (1971), «Take a Look Around» (1972), «Papa Was a Rollin' Stone», «Masterpiece» (1973), «Plastic Man» (1973) og «Love Woke Me Up This Morning» (1975). Han fikk sparken i 1975 etter ymse uoverensstemmelser med de øvrige medlemmene.

Harris reetablerte nå *The Young Vandals* under navnet *Impact*. De hadde et par mindre hits, men blei etter et par år oppløst. Harris gav så ut noen singler og et album aleine, før han igjen vendte tilbake til studiene. På 1990-tallet begynte han å opptre igjen, tidvis under navnet *The Temptations Review Starring Damon Harris*. Richard Street, som også hadde sunget med The Temptations, deltok til tider i dette prosjektet.

47 år gammel fikk Harris påvist prostatakreft, men fortsatte sitt arbeide etter behandling. Han arbeidde etter dette mye med å øke bevisstheten rundt denne sjukdommen og oppretta en egen stiftelse med dette som formål. Harris døde 18. februar 2013 som følge av kreftsykdommen, i en alder av 62 år.

## Referanser


## Kilder
* Omtale i Harris M. Lentz III: *Obituaries in the Performing Arts 2013*, McFarland 2014, ISBN 9780786476657, side 156.

## Eksterne lenker
* 
* 
*
Rhygyfarch ap Sulien

**Rhygyfarch ap Sulien** (født ca. 1056, død 1099), tidvis anglifisert som *Ricemarch*, var en walisisk biskop i St. Davids, i tillegg en lærd og forfatter. Han skrev den standardiserte helgenbiografien over sankt David av Wales, *Vita Davidis*, men den ble oversatt fra latin til morsmålet walisisk senere i middelalderen som *Buchedd Dewi*. Boken gjorde mye for å fremme kulten til sankt David i Wales.

Rhygyfarch var den eldste sønnen til Sulien som var biskop ved St. Davids. Rhygyfarch etterfulgte sin far som biskop i 1088. Han skal ha hatt en bror ved navn Ieuan ap Sulien. Rhygyfarch skrev også et annet manuskript, *Sallwyr Rhygyfarch*, blant annet med oversettelser fra hebraisk fra en gang rundt 1079. Dette manuskriptet er i dag oppbevart ved biblioteket på Trinity College i Dublin.

Rhygyfarch skrev også et klagedikt over normannerne i Ceredigion. Han skrev *Vita Davidis* en gang rundt 1094 i den hensikt å beskytte bispedømmet i St. Davids fra å bli underlagt den engelske erkebiskopen av Canterbury.

## Referanser


## Litteratur
* Evans, D. Simon: *Buched Dewi* (Caerdydd, 1959). Innledningen.
Østerrike under Sommer-OL 1952

**Østerrike under Sommer-OL 1952**. Sportsutøvere fra Østerrike deltok under Sommer-OL 1952 i Helsingfors. Østerrike kom på delt 32.-plass med en sølv- og en bronsemedalje. 

## Medaljer

## Medaljevinnerne
Mathilde Schjøtt

**Mathilde Schjøtt** (1844–1926) var en norsk forfatter, litteraturkritiker og kvinnesaksforkjemper. Hun fullførte datidens høyeste utdanning som var åpen for kvinner i Norge, lærereksamen («guvernanteeksamen») ved Nissens Pikeskole, og arbeidet selv som fransklærer ved skolen. I 1871 debuterte hun litterært med *Venindernes samtale om Kvindens Underkuelse*, og hun markerte seg som en toneangivende liberal intellektuell. Hun var medstifter og medlem av det første styret i Norsk Kvinnesaksforening.

## Familie
Hun var datter av Bernhard Dunker og gift med Peter Olrog Schjøtt. 

En av hennes døtre var Mathilde Schjøtt (1876-1959), som etter embetseksamen i realfag ble Norges første kvinnelige embetsmann. 

## Utdanning og yrke
Hun gikk først på tanten Vilhelmine Ullmanns pikeskole og deretter på den berømte Nissens Pikeskole, og hadde flere opphold i København, samt fransk- og engelskstudier i Brussel i et års tid. Da hun kom hjem var hun fransklærer ved guvernanteklassen ved Nissens Pikeskole, der hun også selv tok avsluttende lærereksamen.

## Forfatterskap
Hun debuterte med *Venindernes samtale om Kvindens Underkuelse*, som hun utgav anonymt i 1871. Som pseudonym brukte hun «Quivis».

## Kvinnesaksforkjemper
Hun var aktiv i kvinnesaksarbeidet og medstifter av Norsk Kvinnesaksforening, der hun var medlem av det første styret. Hun betraktet seg selv som liberal, ikke radikal.

I 1902 deltok hun i det nordiske kvinnesaksmøtet som ble arrangert i Kristiania fra 3. til 7. juli, som en av to delegater fra Kristianias «Læseforening for kvinder». Hun holdt også foredrag om Alexander Kielland på dette møtet.

Det er grunn til å tro at hun påvirket sine døtre med sitt syn på kvinners rett til å ta del i samfunnslivet på lik linje med menn. Clara Holst skrev i 1907 om datteren Mathilde Schjøtt at «Mathilde Schjøtt er ikke af dem, som virker for kvindesagen i tale og skrift. Men ved sin rolige planmæssighed og sin faste tillid til fremtiden har hun udrettet mere for den end mange andre ved sine foredrag.»

## Bibliografi
* *Venindernes samtale om Kvindens Underkuelse*, 1871
* *Statsraadinden – Kristiania-interiør fra april 1884 
* *Tilsidst* novellette, 1887 
* *Efter læsningen af «Bygmester Solness»*  en samtale 1893
* *Alexander Lange Kielland – Liv og Værker: et fem og    tyve Aars Minde 1879-1904* 1904
* [[Ellisiv Steen]]: *Mathilde Schjøtt*. I *Kvinner og bøker. Festskrift til Ellisiv Steen på hennes 70-års-dag 4. februar 1978* 

== Referanser ==
<references />

== Kilder ==
* *Hvem da?* Notis i [[Aftenposten|Aftenposten Kultur]] 16. oktober 2009 side 14

== Litteratur ==
* Sanstøl, Jorunn: *En fin dame og en fin kvinne. Mathilde Schjøtt-litterat og kvinnesakspionér.'' I Byminner nr.2-2010, s.16-23

## Eksterne lenker
* Mathilde Schjøtt i Norsk biografisk leksikon
* Bilde i samlingen Alma maters døtre
Simon Rodia

**Sabato «Simon»** (eller **«Sam»** blant vennene hans) **Rodia** (født 1879 nær Napoli, død 16. juli 1965) var en arkitekt som kom som italiensk immigrant til USA og som tilbrakte mesteparten av sitt voksne liv i Los Angeles, California. Rodia bodde i Watts et distrikt i Los Angeles hvor han var med på å bygge det berømte Watts Towers.

Rodia emigrerte til USA 15 år gammel og bodde med sin bror i Pennsylvania. Broren døde kort etter i en gruveulykke og Rodia flyttet så til vestkysten. Han bodde i Seattle, hvor han giftet seg og fikk tre barn, og flyttet etter hvert til Oakland og Long Beach. Han slo seg ned i Watts tidlig på 1920-tallet, hvor han begynte å bygge tårn.

Rodia begynte på tårene i 1921 og fullførte dem i 1954. Etter å ha fullført tårene, flyttet Rodia til Martinez, California hvor han bodde til sin død i 1965; det er en generell oppfatning at han aldri så tårnene igjen etter at han forlot Watts. He flyttet på grunn av uenigheter med naboene når det gjaldt vandalismen av tårnene.

Påstandene om Rodias etternavn var "Rodella" eller "Rodilla," eller at fornavnet var "Sabatino", heller enn Sabato, knytter det seg ikke stor tiltro til, og er sannsynligvis feilstavinger. Det er stilt spørsmål med om han generelt ble kalt "Simon" eller ikke mens han levde.

Et fotografi av Simon Rodia er med på coveret av Beatles sitt album *[[Sgt. Peppers Lonely Hearts Club Band#Celebrities on the cover|Sgt. Pepper's Lonely Hearts Club Band]]*, sluppet i 1967. Simon Rodia High School i Watts kalt opp etter ham.

Ifølge anmelderen Robert Koehler i **Variety**, er dokumentarfilmen I Build the Tower «den mest komplette bildefortellingen om den selvlærte arkitekten Simon Rodia og hans mesterverk».

## Referanser


## Se også
* Watts Towers
* Watts, California
* I Build the Tower
* Ferdinand Cheval
* Enoch Tanner Wickham

## Eksterne lenker
* Fotodokumentar av Watts Towers hos Blurrylens.com
* Siden til Art Junction site om Watts Towers
* PBS artikkel 
* Simon Rodia hos Greatbuildings.com 
* Watts Towers hjemmeside -- foto av Simon Rodia.
* Rodias Watts Towers – Fotodokumentar av tårnene og ruinene av Rodias hus, med ny biografisk informasjon.
Østerrike under Sommer-OL 1932

**Østerrike under Sommer-OL 1932**. Sportsutøvere fra Østerrike deltok under Sommer-OL 1932 i Los Angeles. Østerrike kom på attendeplass med en gull-, en sølv- og tre  bronsemedaljer. 

## Medaljer

## Medaljevinnerne
Pitbull

**Pitbull** er en britisk betegnelse som oppsto som følge av såkalt *[[oksekamp|bull baiting]]*. Begrepet beskrev opprinnelig en type kvegokse (kampokse) som ble alet opp og brukt i kamper på liv og død mot hunder (bull baiting). Folk inngikk veddemål om utfallet. Kampformen ble forbudt i Storbritannia i 1835, men begrepet har siden heftet ved den typen hunder som overtok kamparenaen etter at kampoksen forsvant. Hundekamper var også blitt ulovlig, men det var lettere å arrangere slike kamper, siden det var enklere å gjemme seg bort med hunder enn okser. I Nord-Amerika har begrepet gjerne fått en enda bredere betydning, idet alle større blandingshunder som kan minne om de hundene som egentlig kalles pitbuller, gjerne kalles en pitbull.

Pitbull viser i dag til:

* Pitbullterrier, en hunderase med begrenset internasjonal aksept
* Pitbuller, en gruppe blandingshunder der (typisk) bullterriere inngår
* Pitbull (rapper), en amerikansk rappartist
* Pitbullterje, en norsk filmkomedie fra 2005
Johnny Clarke

**Johnny Clarke** (født 12. januar 1955 i slumområdet Whitfield Town i Kingston på Jamaica) er en jamaicansk roots reggaeartist, musiker og låtskriver. 

Clarke var en stor reggaepersonlighet på 1970-tallet, spesielt på Jamaica. Han er rastafarianer, noe som kommer tydelig frem i musikken hans, med tema som nestekjærlighet, ikke-vold, legalisering av marihuana og revolusjonære tekster mot det etablerte overklassesamfunnet.

Clarke startet sin musikkarriere tidlig og vant en talentkonkurranse i Kingston i 1971. Dette endte med at Clarke fikk spilt inn noen av sine selvskrevne singler, men singlene solgte dårlig og Clarke fikk ikke det gjennombruddet han hadde håpet på. På starten av 1970-tallet jobbet  Clarke med mange forskjellige produsenter på Jamaica, som for eksempel Bunny Lee og Clancy Eccles.
 
I 1973 kom han med singelen «Everyday Wondering» som ble en stor hit på Jamaica. Han ble kåret til «årets artist» på Jamaica både i 1974 og i 1975. Etter dette gikk Clarke internasjonalt og ble han den første jamaicanske artisten som signerte med Virgin Records. I 1976 kom Clarke med albumet «Rockers Time Now» som ble en suksess. 

Utover 1980-tallet dalte populariteten til Clarkes musikk og han flyttet til London i 1983. I England fortsatte Clarke å spille inn plater, særlig for jamaicanske produsenter i Storbritannia. 

## Diskografi
* *None Shall Escape* (1974) Total Sounds
* *Moving Out* (1975) Total Sounds
* *I'm Gonna Put It On* (1975) Vulcan
* *No Woman No Cry* (1976) Total Sounds
* *Authorised Version* (1976) Frontline
* *Rocker's Time Now* (1976) Frontline
* *Don't Stay Out Late* (1976) Paradise
* *Up Park Camp* (1977) Justice
* *Girl I Love You* (1977) Justice
* *Sweet Conversation* (1978) Third World
* *King of the Arena* (1978) Third World
* *Satisfaction* (1979) Third World
* *Down In a Babylon* (1980) Cha Cha
* *I Man Come Again* (1982) Black Music
* *Yard Style* (1983) Ariwa
* *Sly & Robbie Present the Best of Johnny Clarke* (1985) Vista Sounds
* *Give Thanks* (1985) Ariwa
* *Rasta Nuh Fear* (1992) Sonic Sounds
* *Rock With Me* (1997)
* *Reggae Heights* (2003) Mafia & Fluxy

## Referanser


## Eksterne lenker
* 
*
Thorvald Strömberg

**Thorvald Strömberg** (født 17. mars 1931 i Kyrkslätt, død 9. desember 2010) var en finsk padler som deltok i de olympiske leker 1952 i Helsingfors.

Strömberg vant to olympiske medaljer i padling under Sommer-OL 1952 i Helsingfors. Han kom på førsteplass i K-1 10 000 meter foran svenske Gert Fredriksson og på K-1 1000 meter var rekkefølgen mellom de omvendt.

## OL-medaljer
* 1952  Helsingfors -  **Gull** i padling, K-1 10 000 meter 
* 1952  Helsingfors -  Sølv i padling, K-1 1 000 meter

## Referanser


## Eksterne lenker
*
Yrjö Hietanen

**Yrjö Jalmari Hietanen** (født 12. juli 1927 i Helsingfors, død 26. mars 2011) var en finsk padler som deltok i de olympiske leker 1952 i Helsingfors og 1956 i Melbourne.

Hietanen ble olympisk mester i padling to ganger under Sommer-OL 1952 i Helsingfors. Sammen med Kurt Wires vant han både K-2 1 000 og K-2 10 000 meter.

## OL-medaljer
* 1952  Helsingfors -  **Gull** i padling, K-2 1 000 meter  Finland
* 1952  Helsingfors -  **Gull** i padling, K-2 10 000 meter  Finland

## Referanser


## Eksterne lenker
*
Sylvi Saimo

**Sylvi Saimo** (født 12. november 1914 i Ruskeala i Finland, død 12. mars 2004)  var en finsk politiker og padler. Hun deltok i de olympiske leker 1948 i London og 1952 i Helsingfors.

Saimo ble olympisk mester i padling under Sommer-OL 1952 i Helsingfors. Hun vant K-1 500 meter for kvinner foran østerrikske Gertrude Liebhart og Nina Savina fra Sovjetunionen.

Som politiker ivret hun for kvinneidretten i Finland og krevde like trenings- og konkurransevilkår for kvinner og menn. Hun representerte partiet Centern i Finlands riksdag fra 1966 til 1978.

## OL-medaljer
* 1952  Helsingfors -  **Gull** i padling, K-1 500 meter, kvinner  Finland

## Referanser


## Eksterne lenker
* 
* 
*
Gertrude Liebhart

**Gertrude Liebhart** (født 26. oktober 1928, død 27. november 2008) var en østerriksk padler som deltok i de olympiske leker 1952 i Helsingfors.

Liebhart vant en olympisk sølvmedlje i padling under Sommer-OL 1952 i Helsingfors. Hun kom på andreplass i K-1 500 meter for kvinner bak finske Sylvi Saimo.

## OL-medaljer
* 1952  Helsingfors -  Sølv i padling, K-1 500 meter, kvinner

## Referanser


## Eksterne lenker
* 
* Gertrude Liebhart på sports-reference
Gunnar Dahl-Olsen

**Gunnar Dahl-Olsen** (1899–1978) var en færøysk sysselmann og kommunepolitiker.

Han vokste opp i Vágur på Suðuroy som sønn av sognefogd og postekspeditør Anders Ole Olsen fra Nysted og Julianne Pauline Dahl fra Vágur. Moren var søster av prost Jákup Dahl. Han giftet seg i 1923 med Johanne Dahl, datter av lagtingsmann og kjøpmann Jógvan Dahl. Gunnar og Johanne Dahl-Olsens datter Astrid ble mor til lagtings- og folketingsmann Óli Breckmann.

Dahl-Olsen begynte som fullmektig hos sysselmann Oliver Effersøe på Tvøroyri, senere hos sin far i Vágur og overtok dennes stillinger. Han var sysselmann på Streymoy med bosted i Vestmanna fra 1929 til han gikk av med pensjon i 1969. Han var også konstituert sysselmann på Vágar fra 1932 til 1934 og på Norðoyar fra 1956 til 1959.

Dahl-Olsen hadde en rekke offentlige verv, blant annet forlikskommissær på Norðurstreymoy fra 1929 til 1959, formann i menighetsrådet i Vestmanna fra 1945, formann i sognestyret (kommunestyret) i Vestmanna fra 1939 til 1965 og styreformann i det interkommunale kraftselskapet SEV fra 1946 til 1975. Han var medlem av Fólkaflokkurin.

Han skrev dikt, som ifølge Ólavur Michelsen uttrykte dikterens «natur- og fedrelandskjærlighet».

Dahl-Olsen var ridder av 1. klasse av Dannebrogordenen og ridder av St. Olavs Orden.

## Referanser
Skedsmo Ishall

**Skedsmo Ishall** er en ishall som ligger på Skedsmokorset i Lillestrøm kommune.

## Fakta
Ishallen har besøksadresse Steinbråteveien 5 (kun varelevering). Besøksparkering på stor p-plass med innkjøring via Industriveien 1.

Ishallen er hjemmearena for Skedsmo Ishockeyklubb og Romerike Kunstløpklubb. Ishallen har ca 50 sitteplasser og ca 500 ståplasser.

## Historikk
* Skedsmo Ishall ble åpnet i 1987, som den 16. ishallen i Norge.
* Utvidelse med nytt garderobeanlegg ble åpnet 2008.

## Eksterne lenker
* Skedsmo Ishockeyklubb sin hjemmeside
* Romerike Kunstløpklubb sin hjemmeside
* Lillestrøm kommunes side om Skedsmo Ishall
* Arenainfo på Speaker.no
* Ishaller og baner i Norge *hockey.no*
Gregor Hradetzky

**Gregor Hradetzky** (født 31. januar 1909 i Krems i Østerrike, død 29. desember 1984) var en østerriksk padler som deltok i de olympiske leker 1936 i Berlin.

Hradetzky ble olympisk mester i padling to ganger under Sommer-OL 1936 i Berlin. Han vant både K-1 1000- og K-1 10 000 meter.

## OL-medaljer
* 1936  Berlin -  Gull i padling, K-1 1000 meter  Østerrike
* 1936  Berlin -  Gull i padling, K-1 10000 meter  Østerrike

## Referanser


## Eksterne lenker
*
Hákun Djurhuus (direktør)

**Hákun Djurhuus** (født 1961) er en færøysk næringslivsleder.

Han er utdannet sivilingeniør i bygningsteknikk fra Danmarks Tekniske Universitet fra 1986. Han var teknisk konsulent fra 1986 til 1992, direktør i Northern Fish Cold Storage i Klaksvík mellom 1992 og 1996 og administrerende direktør i Shell på Færøyene i perioden 1997–2007. Fra 1. januar 2008 er han administrerende direktør i kraftselskapet SEV. Djurhuus har vært styreformann i Smyril Line og styremedlem i den færøyske arbeidsgiverforeningen.

## Referanser
Emil Sildnes

**Emil Sildnes** (født 29. januar 1993) er en norsk fotballspiller som spiller for . 

Han kom til Hamarkameratene fra Ottestad IL før 2009-sesongen. Han spilte nærmere 100 A-lagskamper for HamKam, og han debuterte mot Moss Fotballklubb den 6. september 2009. Sildnes fikk også flere kamper for Norges aldersbestemte landslag. HamKam-spilleren brakk benet 7. april 2014 etter en kamp mot Idrottslaget Hødd. Etter flere operasjoner, ble det oppdaget komplikasjoner som satte en stopp for videre karriere som fotballspiller.

Etter over to år uten fotball, flyttet Sildnes til Oslo for å studere og i mot alle odds gjorde comeback som fotballspiller for Oppsal i 2. divisjon. Han ble en sentral brikke i laget og viste for alvor at han kunne spille fotball selv om han var erklært fotballinvalid. Sildnes gikk videre til Strømmen i Obos-ligaen og viste nok en gang at han kunne spille fotball på høyt nivå. Ridabu-gutten var tilbake som fotballspiller, og etter to overbevisende sesonger i Strømmen Idrettsforening ble han hentet av sin gamle klubb HamKam før 2019-sesongen. 

## Referanser


## Eksterne lenker
* 
* 
*  NIFS.no – Spillerprofilen hos Norsk & Internasjonal Fotballstatistikk
*  TV2.no - Karrieren trolig over for Sildnes
Kolloidalt sølv

**Kolloidalt sølv** er finpartiklet sølv som ligger i en væske, en kolloid. Kolloidalt sølv er som oftest fremstilt ved en elektrolytisk prosess. Sølv i denne formen har vært brukt innen medisin i lang tid, og sølvets egenskaper innen antibiotika og antibakterielle egenskaper er godt kjent. Tidligere ble ulike midler som inneholdt sølv brukt innvortes mot ulike infeksjoner. Denne bruken opphørte med utviklingen av moderne antibiotika etter andre verdenskrig.

I moderne legevitenskap og medisin eksisterer det en utstrakt bruk av kolloidalt sølv eller finpartiklet sølv i forskjellige vannbaserte væsker. De brukes under operasjoner, etter operasjoner med mer. 

Kolloidalt sølv har fra 1990-tallet blitt markedsført som en form for alternativ behandling, ofte under navnet **sølvvann**, for både innvortes og utvortes bruk, oftest som vidundermiddel mot alt fra forkjølelse til HIV og kreft. Middelet har imidlertid ingen dokumentert medisinsk effekt. På grunn av risiko for bivirkninger (blant annet varig blåfarging av huden, såkalt argyria) er det illegalt å markedsføre kolloidalt sølv til innvortes bruk i blant annet Norge, EU og USA . Dette har ført til at alternative behandlere har gått over til å markedsføre kolloidalt sølv offisielt som vannrensemiddel, mens det i uoffisiell markedsføring fremsettes påstander om helbredende effekt ved oralt inntak.

I 2014 sendte amerikanske *Food and Drug Administration* en skriftlig advarsel til nettverksselskapet AMS Health Sciences som selger kolloidalt sølv under merkenavnet Saba. Selskapet fikk da pålegg om fjerne en rekke ulovlige markedsføringspåstander om helbredende effekt av oralt inntak av kollodialt sølv. I 2015 sendte Forbrukerombudet et skriftlig pålegg til nettbutikken *Altshop* om å endre ulovlig markedsføring av kolloidalt sølv som kosttilskudd. Her ble det blant annet reagert på påstander om at sølvvann kunne få avkappede fingre til å vokse ut igjen.

I april 2021 ble det delvis mumifiserte liket av sektlederen Amy Carlson funnet i Colorado. Obduksjonen viste at dødsårsaken var en kombinasjon av underernæring og forgiftning fra alkohol og sølv. Hun hadde før sin død promotert kolloidalt sølv som en kur mot covid-19.

## Litteratur
*
*

## Referanser
Limbonic Art

**Limbonic Art** er et black metal-band fra Sandefjord i Norge. Bandet ble stiftet i 1993 av Vidar Jensen.

## Diskografi
* *Promo Rehearsal'95* (Demo, 1995)
* *Promo 1996* (Demo, 1996)
* *[[Moon in the Scorpio]]* (Studioalbum, juli 1996)
* *[[In Abhorrence Dementia]]* (Studioalbum, 12. desember 1997) 
* *[[Epitome of Illusions]]* (Studioalbum, 1998) 
* *[[Ad Noctum Dynasty of Death]]* (Studioalbum, 1999) 
* *Chronicles of Limbo* (Boxed set, 2000)  
* *Limbonic Art volume 1-4* (Boxed set, 2001) 
* *[[The Ultimate Death Worship]]* (Studioalbum, 17. september 2002) 
* *[[Legacy of Evil]]* (Studioalbum, 24. september 2007) 
* *1995* (Samlealbum, 2009)
* *1995-1996* (Samlealbum, 2009)
* *1996* (Samlealbum, 2010)
* *[[Phantasmagoria (Limbonic art)|Phantasmagoria]]* (Studioalbum, 19. juli 2010)
* *[[Spectre Abysm]]* (Studioalbum 7. juli 2017)
* *The casette collection* (Boxed set, 2019)
* *1996–2002* (Boxed set, 2019)
* *[[A Dark Star Rising]]*  (Boxed set, 2021)

## Kilder
* Encyclopaedia Metallum

## Eksterne lenker
*
Harry Halvsjuk & the Håpløse

**Harry Halvsjuk & the Håpløse** var en musikkgruppe fra Hamar som vant spellemannprisen for beste barneplate i 1985.

## Historie
Bandet startet som **Kåre Spon danseorkester** på Hamar i 1976. Den første besetningen var Bjarte Ytre-Arne (sax, fløyte, keyboards), Bjørn Morten Kjærnes (trombone), Lars Lønne (Hammond, keyboards), Tom Erik Antonsen (bass) og Lars Espen Bakke (trommer). Bandet startet som et jazzrock-band med første opptreden under HamJam på Domkirkeodden i Hamar. Senere ble repertoaret mer rock, pop og funk.

Bandet opererte senere under navnet Harry Halvsjuk & the Håpløse, som fikk Spellemannpris for beste barneplate i 1985. Bandet har hatt mange medlemmer innom fra starten i 1976 til oppløsning i 1989.

Blant medlemmer i Kåre Spon (som det ofte ble forkortet til) finner vi: 

* Roar Morten Nilsen (gitar)
* Torgeir Gabrielsen (gitar)
* Per Bekkevoll (trommer) Henning Røberg (gitar)
* Frank Karstensen (bass) 
* Thor Bendiksen (trommer)

Bandet laget forestillingen «Litt om pop» (popmusikkens historie) og turnerte på ungdomsskoler for Rikskonsertene i flere fylker.

Kåre Spon Danseorkester spilte reunion-konsert på Hamar i 2007, med tilnærmet originalbesetning.

## Kilder
* «Helklaff for Halvsjuk». Aftenposten, 12.2.1986
Marmal-leiren

**Marmal-leiren** (blant norsktalende også referert til ved det engelske navnet Camp Marmal) er en militærleir i nærheten av Mazar-e Sharif. Leiren ble ledet av Tysklands NATO-styrker fram til den ble overlevert til Afghanistanske militæret den 7. juni 2021. 

## Nidaros leir
*Nidaros-leiren*' (engelsk: *Camp Nidaros*) var en militærleir som er bemannet av norske NATO-styrker. Leiren, som lå innenfor området til Marmal-leiren, ble satt i drift i 2006 og stengt i 2014.

Følgende styrker var lokalisert der:
*QRF-styrken (som var en utrykningsstyrke inkluderende norsk personell med erfaring fra Panserbataljonen og spesialildledning, samt eksplosivryddere fra Latvia)
*staben (20 offiserer) til Norges styrker i Afghanistan
*et norsk militært sykehus
*en flernasjonal logistikkenhet

## Referanser
Tor Helge Lyngstøl

**Tor Helge Lyngstøl** (født 5. juli 1951) er en norsk elektroingeniør og tjenestemann. 

Lyngstøl er utdannet sivilingeniør fra elektronisk avdeling ved NTH. Han var ansatt ved Oslo Lysverker/Oslo Energi 1977–1994 og ved Oslo Energi Tele/El Tele Øst 1994–1998. Lyngstøl var prosjektleder i nødnett i Justisdepartementet inntil 2006. Han har siden 2006 vært direktør for Direktoratet for nødkommunikasjon (DNK), og har således hatt ansvaret for utbyggingen av nytt Nødnett for politi, brannvesen og helsevesen siden utbyggingen startet.

## Referanser
Edward J. Cowan

**Edward J. Cowan** (til daglig *Ted Cowan*) (1944–2022) var en britisk historiker, MA i Edinburgh, og direktør ved Universitetet i Glasgows Dumfries Campus og professor i skotsk historie. Hans viktigste forskningsinteresser er omfattende og omfatter vikingtidens Skottland, den skotske uavhengighetskrig, tidlig moderne skotsk politisk tenkning, covenantbevegelsen, skotske utvandringshistorie, og skotter i arktiske og Stillehavets nordvestlige område.

Han var medlem av Royal Society of Edinburgh.

## Utgivelser (utvalg)
**Folk in Print: Scotland’s Chapbook Heritage, 1750-1850*, med Mike Patterson (Edinburgh: John Donald, 2007)
**The [[William Wallace|Wallace]] Book*, (Edinburgh: John Donald, 2007), redaktør
**«For Freedom Alone»: The Declaration of Arbroath 1320* (East Linton: Tuckwell Press, 2003)
**Scottish History: The Power of the Past*, (Edinburgh: Edinburgh University Press, 2002), redaktør med Richard Finlay 
**Scottish Fairy Belief: A History*, med Lizanne Henderson (East Linton: Tuckwell Press, 2001; Edinburgh: Birlinn, 2007)
**Alba: Celtic Scotland in the Medieval Era*, red. med R. A. McDonald (East Linton: Tuckwell Press, 2000; opptrykk 2003)
* *The Ballad in Scottish History* (East Linton: Tuckwell Press, 2000), redaktør
**Scotland Since 1688: Struggle for a Nation*, med Richard Finlay (London: CIMA, 2000)
**The Polar Twins: Scottish History and Scottish Literature*, red. med Douglas Gifford (Edinburgh: John Donald, 1999)
* *The People’s Past: Scottish Folk, Scottish History* (Edinburgh: Polygon, 1980; opptrykk 1995), redaktør
**Montrose For Covenant and King* (London: Weidenfeld and Nicolson, 1977; opptrykk Edinburgh: Canongate, 1995). Prisvinner av Det skotske kunstråds pris

## Referanser
Heeres Küsten Batterie

**Heeres Küsten Batterie (HKB)** var betegnelsen på tyske kystfort hvis ansvarshaver var den tyske hæren under den annen verdenskrig. Den tyske hæren hadde i 1938 opprettet *Westwall*-stillingene på den tyske siden av grensen langs den franske Maginotlinjen. Disse stillingene ble bemannet av hæren, og bestod blant annet av frittstående artilleristillinger og batterier, som ble en slags forløper for hærens kystbatterier. 

Kystfort drevet og bemannet av hæren ble ikke satt opp før i 1940, mens den tyske hærens *kystartilleri* ikke ble dannet før i 1941. Hærens kystartilleri (*Heeresküstenbatterie*) var likt organisert som enhver annen artilleriavdeling i hæren: et regiment, oppdelt i *Abteilungen* (bataljoner), som igjen bestod av *Batterien* (kompanier).

Hærens kystbatterier var stort sett satt opp med feltkanoner, dog ofte stasjonært montert på dreieskiver i støpte stillinger med et visst brystvern. Ildlederutstyret var også det samme som feltartilleriet hadde. Batteriene var derfor ofte ikke i stand til å levere rettet ild mot et bevegelig sjømål, men satset i stedet på sperreild. Dette i motsetning til den tyske marinens kystfort.

De tyske kystfortene ellers var organisert og bemannet av den tyske marinen, disse fortene ble kalt Marine-Küstenbatterie. 

## Litteratur
* Jan Egil Fjørtoft: *Tyske Kystfort i Norge*, Agder Presse A/S.
Janne Sollie

**Janne Sollie**  (født 1959) er en norsk offentlig tjenestekvinne.

Hun er cand.agric. i naturforvaltning fra Norges landbrukshøgskole. Hun var konsulent og forskningskoordinator i Miljøverndepartementet og rådgiver, seksjonsleder og avdelingsdirektør i Statens forurensningstilsyn, så direktør for Direktoratet for naturforvaltning i Trondheim fra 2001 til 2013.

Fra 2013 til 2022 var Sollie administrerende direktør i det fylkeskommunale mobilitetsselskapet AtB i Trondheim fra 2013 til 2022.

I 2022 ble hun daglig leder ved Pilegrimssenter Stiklestad, som har ansvaret for Olavsleden på norsk side.

## Referanser

) er  som var
Liv Holmefjord

**Liv Kristin Holmefjord** (født 15. juni 1962) er en norsk offentlig tjenestekvinne som siden 2008 har vært direktør for Fiskeridirektoratet.

Holmefjord er utdannet siviløkonom fra Norges handelshøyskole. Hun arbeidet deretter i Statens Fiskerbank og i Statens nærings- og distriktsutviklingsfond, før hun ble assisterende fiskeridirektør i 2004. I 2008 ble hun utnevnt til fiskeridirektør for en åremålsperiode på seks år, og åremålet ble forlenget ytterligere seks år i 2014.

Hun hadde selv stor eierposter i familiens bedrifter i fiskerisektoren.

## Referanser
Fravikelse

**Fravikelse** er betegnelsen på den juridiske prosess som kan føre frem til at en beboer må forlate en bolig eller et lokale som han har hatt bruksrett eller eiendomsrett til. Før tvangsfullbyrdelsesloven av 1992, brukte man uttrykket utkastelse. Hovedreglene om fravikelse i leieforhold finnes i tvangsfullbyrdelsesloven kapittel 13, mens det er særlige regler om fravikelse i eierseksjonsloven og borettslagsloven.
New Zealand under Sommer-OL 1952

**New Zealand under Sommer-OL 1952**. Femten sportsutøvere fra New Zealand deltok i fem sporter, friidrett, roing, svømming, sykling og vektløfting under Sommer-OL 1952 i Helsingfors. New Zealand kom på delt 24.-plass på den uoffisielle medaljestatistikken med en gull- og to bronsemedaljer.

## Medaljer

        
## Medaljevinnerne
  
    
## Eksterne lenker
* Resultater og profilside  på sports-reference.com
Lars Lønne

**Lars Lønne** (født 10. mai 1956) er utdannet pedagog med musikk, engelsk og mediefag som hovedområder. Han var i flere år programleder i NRK Barneradioen. Han er aktiv musiker og har vært med i band som Ragnarock (fra Bø i Telemark 1972-1975), Kåre Spon danseorkester, Harry Halvsjuk & the Håpløse, Adrian Storm, Kvikksølv, Gjenbruk og Menn i Tide. Han spiller keyboards.

## NRK
Lars Lønne arbeidet i NRK radio fra 1982-1992. I 1988 fikk han og Anne Helgesen ansvar for å starte et nytt radioprogram for barn mellom åtte og tolv år, som de kalte "AB 8-12". Programmet ble sendt direkte i NRK Radio hver ettermiddag mandag til fredag fra februar 1988 til januar 1992. "AB 8-12" hadde en moderne form med raskere tempo, korte innslag, mye musikk, jingler og et musikalsk lydteppe i bakgrunnen under hele sendingen. Helge Krabye var en av lydteknikerne, og han laget lydteppet og komponerte flere jingler og sanger til programmet. Lars Lønne og Helge Krabye utviklet også programmet SuperPC som ble sendt hver torsdag i halvannet år. Her brukte Lars Lønne en Macintosh i studio, og lytterne kunne ringe inn og trykke på tastene på telefonen for å trigge lydeffekter fra Mac'en som svar på oppgaver. Helge Krabye var tekniker under direktesendingene, og han programmerte Mac'en ved å bruke HyperCard.

Fra august 1989 produserte Lars Lønne sammen med Anne Helgesen og Andris Snortheim opplesningsserien "Frode Kommode", basert på et manus av Svein Woje. Serien ble sendt i Barnetimen for de minste i NRK Radio, og den oppnådde gode lyttertall. Serien inneholdt lydeffekter og spesialkomponerte sanger med musikk av Lars Lønne og Helge Krabye, og med tekst av Anne Helgesen og Svein Woje.

Lars Lønne drev senere firmaene HyperMedia og Pinjata AS i perioden 1992-1999. Han arbeidet med interaktivitet i "nye medier" og skapte figuren "Josefine"  som ble lansert på CD-rom første gang i 1996. Josefine-serien består av mange videospill for barn, og eksisterer på Internett og i blader og bøker. Josefine er utgitt på flere språk i mange land.

## SVISJ
Fra 1999-2008 arbeidet Lars Lønne med interaktivitet i NRK TV. Han skapte tjenesten SVISJ, Danseband Jukeboks og andre jukebokser som lar seerne bestemme rekkefølgen på innslagene som skal avspilles.

## Nordisk Film Distribusjon
Lars Lønne var prosjektsjef i Nordisk Film Distribusjon fra 2008 til 2010. 

## NRK Juridisk avdeling
Lars Lønne var spesialrådgiver i musikkrettigheter i NRK fra 2017 til 2021. Tidligere ledet han Kontraktseksjonen i NRK med ansvar for å inngå avtaler med både norske og utenlandske produsenter og distributører av TV-programmer.
Lars Lønne ble pensjonist i 2021. Han er nå komponist og instrumentalist med artistnavnet Leslie145.

## Referanser


## Eksterne lenker
*
Ådnanipa

:*Andre sider tilknyttet Ådnanipa: Se [[Arnanipa]]*

**Ådnanipa** (også kalt *Arnanipa*) er et fjell i Arna i Bergen kommune i Vestland. Det har en høyde på 456 meter over havet.

Ådnanipa er et populært turmål i Arna, gjerne i kombinasjon med tur til Reppadalen naturreservat.

Bergensbanen og E16 går i tunneler gjennom Ådnanipa mellom Indre Arna og Tunesveit.

## Fjell i Arna
*Gullfjellet – 987 moh.
*Skåldalsfjellet – 718 moh. med Skåldalsnipa – 603 moh.
*Hananipa – 717 moh. med toppunktet i Vaksdal, men oppstigning fra Arna.
*Trollabotshaugen – 678 moh.
*Krånipa – 703 moh.
*Trengereidhotten – 577 moh.
*Borga – 634 moh.
*Repparåsen – 609 moh.
*Vardegga / Vareggen – 590 moh.
*Ådnanipa / Arnanipa – 456 moh.

## Se også
Byfjellene i Bergen.

## Referanser




## Eksterne lenker
* 
*
Jesu Hjertekatedralen i Harbin

**Jesu Hjerte-katedralen** (哈尔滨圣心天主教堂) er en katolsk kirke i Harbin i provinsen Heilongjiang nordøst i Folkerepublikken Kina.  

Kirken ble bygd i 1906/1907 etter at mange jernbanearbeidere var kommet fra Det russiske rike for å arbeide på jernbanelinjen gjennom Mandsjuria. Mange av dem var polske katolikker fra rikes vestligste deler. Kirken ble på folkemunne også kalt *Den polske katolske kirke*, eller, etter beliggenheten *Østre Dazhiavenyen katolske kirke*.

Kirken ble ødelagt i 1966 under kulturrevolusjonen, men ble gjenoppbygd igjen i 2004.
De nederlandske Antiller under Sommer-OL 1952

**De nederlandske Antiller under Sommer-OL 1952**. Elleve sportsutøvere fra De nederlandske Antiller deltok i fotball i Sommer-OL 1952 i Helsingfors. Det var første gang De nederlandske Antiller deltok i et OL. De vant ingen medaljer og spilte bare en kamp i den innledende runden som de tapte med 1-2 til Tyrkia.

## Medaljer

## Eksterne lenker
* Resultater og profilside  på sports-reference.com
Bavallsbakken

**Bavallsbakken**, ofte bare kalt **Bavallen** etter stedet den ligger på, er en hoppbakke i Voss kommune i Hordaland. Bakken ligger på Borstrondi, nord for Voss sentrum. Dagens normalbakke ble bygd i 1977 og har K-punkt 95 meter og bakkestørrelse 103 meter. Den ble utvidet fra K90 (HS100) i 2010, og brukes blant annet under norgescupen i hopp. Dagens bakke har anerkjent bakkerekord 117,5 meter, satt av Karl Haugen Kleppa under Norgescup i hopp 9. februar 2025.

Det gamle hoppanlegget på stedet sto ferdig i 1953 og besto av (etter datidas målestokk) stor- og normalbakke. Den var arena for NM i hopp i 1955 og 1964, og storbakke-NM i 1967. (Til og med 1964 ble det bare hoppet i én bakke i NM.) Det ble også arrangert et renn i den norske hoppuka der i 1961. I 1995/96 hadde Bavallsbakken renn i kontinentalcupen. Da anlegget var nytt hadde hoppbakkene K-punkt 93 og 81 meter.

I den gamle storbakken var bakkerekorden 104,5 meter, satt av Bjørn Wirkola under NM i 1967. Bavallsbakken var den tredje bakken i Norge som fikk stående hopp over 100 meter. Kjell Kopstad hoppet 103,5 meter der 8. april 1957, etter at 100-metersgrensa var blitt brutt i Renabakken og Vikersundbakken tidligere den vinteren.

## Viktige renn
### Menn
#### Den norske hoppuka

#### NM, spesielt hopp

### Kvinner
#### NM

## Referanser


## Kilder
*Skisprungschanzen-Archiv: Voss
*Skisprungschanzen-Archiv: All time results (15. april 2012)
*Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6 (s. 334-335)
Péter Boross

**Péter Boross** (født 27. august 1928) var statsminister i Ungarn fra desember 1993 til juli 1994. Han kom til makten ved dødsfallet til den forrige statsministeren József Antall, og han holdt statsministerembetet til koalisjonen hans ble beseiret ved valget i 1994. Han ble etterfulgt av Gyula Horn fra det sosialistiske partiet. 

Han hadde tidligere vært innenriksminister under Antall fra mai 1990 til desember 1993. Han har også vært politisk rådgiver for statsminister Viktor Orbán. Han har vært medlem av parlamentet mellom 2006 og 2009.

## Referanser
Hip Hop Is Dead

***Hip Hop Is Dead*** er et studioalbum av rapperen NAS. På singlen *Black Republican* rapper Nas med Jay-Z. De har tidligere vært fiender, men har valgt å slutte fred.

## Eksterne lenker
Sta. Teresas kirke i Changchun

**Sta. Teresas kirke** (kinesisk: 长春圣德肋撒教堂) er en katolsk katedral i Changchun i provinsen Jilin i Folkerepublikken Kina. Den ble katedral da biskopen av Jilin flyttet dit fra byen Jilin i 1994.

Den første kirken på stedet ble bygd i 1898, og i 1912 kom det til en katolsk skole like ved siden av. Etter den kommunistiske maktovertakelsen ble den omgjort til en offentlig middelskole (Changchuns middelskole nr. 104). I 1930 begynte byggingen av en større kirke på samme sted, og den ble fullført to år etter.

Under kulturrevolusjonen ble all religiøs virksomhet stanset, og kirken ble omgjort til boklager. En brann i 1979 ødela det meste av kirken, med unntak av inngangspartiet.

I 2008 ble gjennoppbygging og restaurering av kirken ferdig, og kirken ble gjeninnviet i desember.

## Eksterne lenker
* Gjeninnvielsen av Sta. Teresas katedral i Changchun (12/02/2008) (kinesisk)
* Changchun katolske kirke (kinesisk) fra Baidu Baike
José Telles da Conceição

**José Telles da Conceição** (født 23. mai 1931, død 18. oktober 1974) var en brasiliansk friidrettsutøver som deltok i De olympiske leker i 1952 i Helsingfors og 1956 i Melbourne. 

Conceição vant en olympisk bronsemedalje i friidrett under Sommer-OL i 1952 i Helsingfors. Han kom på tredjeplass i høydehopp med et hopp på 1,98 meter, bak Walter Davis (2,04) og Kenneth Wiesner (2,01) begge fra USA.

Fire år senere, under Sommer-OL i 1956 i Melbourne, kom han på sjetteplass i finalen på 200 meter.

Han vant to bronsemedaljer, i høydehopp og på 200 meter, under de Panamerikanske leker 1955 i Buenos Aires i Argentina.
  
## OL-medaljer
* 1952  Helsingfors -  Bronse i friidrett, høydehopp

## Eksterne lenker
*
Carl-Fredrik Bunæs

**Carl-Fredrik «Bassen» Bunæs** (1939&ndash;2022) var en norsk friidrettsutøver. Han var en av de fremste nordiske sprinterne i første halvdel av 1960-årene og tok fire nordiske mesterskap. 

Han vant 100 meter i 1961 og 1963, 200 meter i 1961 og 400 meter i 1965. Han deltok i OL 1960 i Roma. I perioden 1957 til 1966 vant han 18 individuelle senior-NM: Fem på 100 meter, ni på 200 meter og fire på 400 meter. Han vant også 26 senior-NM i stafett.

Han gjorde det spesielt godt i landskamper. Han startet 130 ganger i 41 landskamper og vant 96 ganger. Carl-Fredrik Bunæs fikk kongepokalen i 1960 etter dobbeltseier på 100 meter og 200 meter og ny mesterskapsrekord på 200 meter.  

Etter sin idrettskarriere hadde han flere ledende stillinger i grafisk bransje og arbeidet på Norsk Scanias hovedkontor på Skøyen i Oslo.

## Medaljer i norske mesterskap

## Se også
* Mestvinnende utøvere i NM i friidrett

## Referanser




## Kilder
* *Carl Fr. Bunæs 70 år*. Omtale i Aftenposten Kultur 16. oktober 2009 side 14.

## Eksterne lenker
*